**A N U N Ţ**

**privind organizarea concursului pentru ocuparea postului de Economist în cadrul Serviciului Autorizare, monitorizare, verificare și control**

**Asociația de Dezvoltare Intercomunitară de Transport Public Arad - A.D.I.T.P.A.,** cu sediul în Arad, B-dul Revoluției, nr. 50, ap. 1, județul Arad, organizează concurs pentru ocuparea unui post vacant de **economist**, pe durată nedeterminată, în cadrul Serviciului Autorizare, monitorizare, verificare și control.

**Condițiile generale de participare la concurs**

 Candidatul trebuie să îndeplinească următoarele condiții:

a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

b) cunoaște limba română, scris și vorbit;

c) are vârsta minimă reglementată de prevederile legale;

d) are capacitate deplină de exercițiu;

e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

f) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;

g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**Condițiile specifice de participare la concurs**

Candidatul trebuie să îndeplinească următoarele condiții:

1. să aibă studii superioare economice de lungă durată, absolvite cu diplomă de licență sau echivalentă;
2. să aibă experiență de minim 8 ani în domenii similare de activitate;
3. să aibă cunoștințe operare PC (Microsoft Word, Excel, Internet Explorer);
4. să cunoască limba engleză, scris și vorbit - nivel mediu;
5. abilităţi de învățare și utilizare a programelor software;
6. candidatul să nu fi fost destituit dintr-o funcție publică sau să nu-i fi încetat contractul individual de muncă pentru motive disciplinare în ultimii 5 ani;
7. candidatul să nu fie în conflict de interese, potrivit legii și să nu fi fost condamnat pentru săvârșirea unor infracțiuni economice sau privitoare la conduita sa profesională, precum abuz de încredere, gestiune frauduloasă, înșelăciune, fals și uz de fals, dare sau luare de mită;
8. abilități, calități și aptitudini necesare: capacitate de lucru în echipă, capacitate de decizie rapidă, promptitudine și eficiență în executarea lucrărilor, asumarea de responsabilități, păstrarea confidențialității datelor și informațiilor, aptitudini de comunicare.

**Atribuțiile și responsabilitățile postului de economist:**

1. răspunde de verificarea dosarelor în vederea acordării autorizațiilor de transport pentru serviciul de transport public local prestate pe raza de competenţă a unităţilor administrativ-teritoriale membre ale asociației;
2. răspunde de desfăşurarea în mod eficient a activităţii de acordare, modificare, prelungire, suspendare şi retragere a autorizaţiilor de transport pentru serviciile de transport public local prestate pe raza de competenţă a unităţilor administrativ-teritoriale membre ale asociației;
3. verifică și monitorizează în mod periodic respectarea condițiilor, drepturilor și obligațiilor ce le incumbă titularilor autorizațiilor de transport;
4. evaluează fluxurile de transport de persoane şi de mărfuri şi determină, pe baza studiilor de specialitate, cerinţele de transport public local, precum şi anticipează evoluţia acestora;
5. stabilește traseele principale şi secundare şi programele de transport privind transportul public de persoane prin curse regulate şi atribuirea acestora odată cu atribuirea în gestiune a serviciului;
6. inițiază elaborarea şi aprobarea caietelor de sarcini şi regulamentele Serviciului;
7. inițiază elaborarea şi aprobarea documentaţiile de atribuire a contractului de dare în administrare și a contractelor de delegare şi să stabilească condiţiile de participare şi criteriile de selecţie a operatorilor.
8. contractează obligații de serviciu public, propune compensații operatoriilor de servicii publice pentru costurile suportate și/sau propune acordarea de drepturi exclusive în schimbul îndeplinirii obligațiilor de serviciu public;
9. monitorizarea executării contractului/contractelor de servicii publice și să informeze regulat membrii săi despre aceasta;
10. monitorizarea modului de respectare a obligațiilor și responsabilităților asumate de operatori prin contractele de servicii publice cu privire la: respectarea indicatorilor de performanță și a nivelurilor serviciilor, executarea lucrărilor încredinţate operatorilor şi calitatea Serviciului furnizat utilizatorilor, ajustarea periodică a tarifelor conform formulelor de ajustare negociate la încheierea contractelor de servicii public;
11. monitorizarea modului de exploatare eficientă și în condiții de siguranță a sistemelor de utilități publice sau a altor bunuri aparținând patrimoniului public și/sau privat al unităților administrativ-teritoriale, calitatea serviciilor, asigurarea protecției mediului și a domeniului public, asigurarea protecției utilizatorilor;
12. monitorizarea programului de transport, respectării programului de circulație, rulajului suplimentar generat de devieri, evenimente, număr pasageri, etc.;
13. acționează în domeniul transportului public de călători pentru a garanta prestarea de servicii de interes general care sunt, printre altele, mai numeroase, mai sigure, de calitate mai bună sau au costuri mai scăzute decât cele pe care le-ar fi permis numai acțiunea forțelor pieței;
14. urmărirea, monitorizarea şi raportarea indicatorilor de performanţă şi aplicarea metodologiei de comparare a acestor indicatori, prin raportare la operatorul cu cele mai bune performanţe din domeniul serviciilor comunitare de utilităţi publice
15. monitorizează, verifică și auditează, din punct de vedere economico-financiar, executarea contractului/contractelor de servicii publice și întocmește rapoarte în acest sens
16. monitorizează derularea proiectelor de investiţii în infrastructura tehnico-edilitară aferentă Serviciului;
17. constituie interfaţa pentru discuţii şi să fie un partener activ pentru autorităţile administraţiei publice locale în ceea ce priveşte aspectele de dezvoltare şi de gestiune a Serviciului, în scopul de a coordona politicile şi acţiunile de interes general;
18. să identifice şi să propună orice acţiuni vizând creşterea oportunităţilor de finanţare a proiectelor de investiţii în infrastructura tehnico-edilitară aferentă Serviciului;
19. să îmbunătăţească planificarea investiţiilor în infrastructura tehnico-edilitară aferentă Serviciului;
20. să identifice şi să propună orice acţiuni vizând dezvoltarea și implementarea de activități și proiecte ce au ca scop protecția mediului înconjurător, reducerea efectelor negative produse de schimbările climatice și a impactului sectorului energetic asupra mediului;

**Dosarele de înscriere** se vor depune la registratura A.D.I.T.P.A. din Arad, B-dul Revoluției nr. 50, ap. 1, județul Arad, luni-vineri orele 1000-1400, până la data de 25.06.2021, ora 1200 și vor conține în mod obligatoriu:

* 1. cererea de înscriere la concurs adresată Directorului A.D.I.T.P.A.;
	2. act de identitate - copie;
	3. diplome studii și documente care atestă efectuarea unor specializări - copie;
	4. documente (carnet de muncă și/sau adeverințe) care atestă vechimea în specialitatea studiilor, necesare ocupării postului;
	5. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, cu avizul Laboratorului de sănătate mintală;
	6. cazierul judiciar;
	7. cazierul fiscal;
	8. curriculum vitae - model Europass.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

Actele prevăzute la lit. b), c) și d) vor fi prezentate și în original în vederea verificării conformității copiilor cu acestea.

Probele se susțin în limba româna.

**Procesul de selecție** se derulează în 2 etape și anume:

**1. Etapa I - Selecția dosarelor** - verificarea îndeplinirii condițiilor de participare la concurs, care va avea loc în data de 29.06.2021, ora 1000, afișarea rezultatului selecției dosarelor având loc în data de 30.06.2021, ora 1300.

**2. Etapa II - Proba scrisă** – conform tematici și bibliografiei de concurs, anexate prezentului anunț și va avea loc în data de 08.07.2021, ora 0900, afișarea rezultatului la proba scrisă având loc în data de 09.07.2021, ora 1300.

**3. Etapa III - Interviu** - admiterea la etapa de interviu o reprezintă obținerea a minim 60 de puncte (din 100 posibile) la proba scrisă și va avea loc în data de 14.07.2021, ora 0900, afișarea rezultatului la interviu având loc în data de 15.07.2021, ora 1400.

**Comunicarea rezultatelor** - vor fi declarați admiși candidaţii care au obţinut prin media aritmetică minim 60 de puncte. Afișarea rezultatului la concurs urmând a avea loc în data de 19.07.2021, ora 1400.

Relații suplimentare se pot obține la numărul de telefon: **0357410379** și la sediul din Arad, B-dul Revoluției nr. 50, ap. 1, luni – vineri, orele 1000 - 1300.

**TEMATICĂ:**

Legislația națională și europeană în transport public;

Documente privind organizarea și activitatea Asociației;

Documente privind organizarea și activitatea Compania de Transport Public S.A. Arad.

**BIBLIOGRAFIE**

**privind ocuparea postului de economist în cadrul Serviciului Autorizare, monitorizare, verificare și control**

1. O.G. nr. 26/2000 cu privire la asociații și fundații;
2. H.G. nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice;
3. Legea nr. 51/2006 a serviciilor comunitare de utilități publice, republicată; (Cap. I-IX)
4. Legea nr. 92/2007 a serviciilor de transport public local, actualizată;
5. Legea nr. 215/2001 a administrației publice locale;
6. O.U.G. 57/2019, privind codul administrativ;(Partea III)
7. Ordinul nr. 206/2007 pentru aprobarea Regulamentului-cadru de autorizare a autorităților de autorizare pentru serviciile de transport public local;
8. Ordinul nr. 972/2007, pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;
9. H.G. nr. 745/2007, pentru aprobarea Regulamentului privind acordarea licențelor în domeniul serviciilor comunitare de utilități publice;
10. Legea nr. 315/2004, privind dezvoltarea regională în România;
11. Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului;
12. Hotărârea 435/2020 privind procedura de decontare a transportului elevilor (Capitolul I și II);
13. O.U.G 109/2011 privind guvernanta corporativa (Capitolul III, IV și V);
14. Ordonanța nr.54 din 28 august 1997 pentru modificarea și completarea [Legii nr. 15/1994](http://legislatie.just.ro/Public/DetaliiDocumentAfis/3915) privind amortizarea capitalului imobilizat în active corporale și necorporale;
15. Ordin nr. 272 din 12 decembrie 2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile de transport public local de persoane;
16. Ordin nr. 131/2019 privind documentele standard si contractul-cadru.